 25 години от създаването на  „ДИАЛОГ” - първият частен театър
След 45 – годишно тоталитарно управление на страната, през есента на 1988г. група актьори от ДТ „А. Страшимиров” – гр. Пазарджик, под ръководството на Бойко Илиев, създават два спектакъла: „Последната нощ на Сократ” от Стефан Цанев” и „Стриптийз в открито море” от Сл. Мрожек, с което поставят началото на Театър „Диалог”.

Официална рождена дата – 31 май 1989г. във Военният клуб – „Убийството на Гонзаго” от Н. Йорданов. Следват „Житие и страдание” по Софроний Врачански, „Това е абсурд” от Иван Кулеков /спряна на 4 ноември 1989г. от ГПУ и разрешена след февруари 1990г./, „Подли, отчаяни, ненужни” от Д. Милев, „Гърдите се събуждат първи” по Иван Кулеков, „Реквием за Хамлет” по Х. Мюлер и Том Стопард, „Бог” от Уди Алън, „Калигула” от А. Камю, „Макбет” от Х. Мюлер и Шекспир, „Смърт” от Уди Алън, „Хубавата Клара” от Фасбиндер, „Идиот” по Достоевски, „Стига ми толкова, оставам в леглото” от Кренделсбергер, „Постоянството на веселието и мръсотията” по Р. Кьоно, В. Ерофеев, „Пътуване към Нирвана” от А. Копит, „Плъховете” от П. Турини, „След репетицията” по Бергман, „В полите на Витоша” от Яворов, „Нора” от Ибсен, „Красотата ще спаси света” по Достоевски, „Кожа и небе” от Д. Динев, „Брачната илюзия” от Е. Асус и други.

Зали:

Военен клуб – 1989-90г.

Софийски университет – 1990-91г.

Ч-ще „Славянска беседа” – 1991г- 93г.

Зала „Славейков” – 1993-94г.

„Славянска беседа” – 1994-95г.

Зала „Подкрепа” – 1995-97г

Клуб „Хамбара” – 2000г.

От 2000г. копродукции с Младежки театър, Театър „София”, НТ”Ив. Вазов”, „Сълза и смях” и други театри.

От 2007г е регистрирана Продуцентска къща „Евро Диалог”, която се занимава и с производство на филми:

Освен многото документални филма са произведени и следните игрални:

„Бродещи души” по пиесата на Д. Динев „Деликатно нещо е душата”- сценарист и режисьор Бойко Илиев
„Пеперудите са свободни” по пиесата на Л. Герш- сценарист и режисьор Бойко Илиев
„Кажи, здравей, на татко” по пиесата на Анна Петрова- сценарист Бойко Илиев, режисьор – Ники Илиев
„Чужденецът” – сценарист и режисьор – Ники Илиев

„Живи легенди” – сценарист и режисьор – Ники Илиев

Последната постановка , в която  Продуцентска къща „Евро Диалог” взима участие в създаването и е: „Яворов, Лора и Мина в часа на синята мъгла” .
Честването ще стане на 3 юни в Театър „Сълза и смях” със спектакъла „Яворов, Лора и Мина в часа на синята мъгла”. Участват: Иван Радоев, Елена Петрова и Мариела Топалова. Сценография и костюми – Нина Пашова. Режисьор – Бойко Илиев. 
